Z A P I S N I K
16. sjednice Vijeća Gradske četvrti Novi Zagreb - istok održane 29. rujna 2026. 
u zgradi Područnog odsjeka Jug, Zagreb, Ulica svetog Mateja 93, dvorana u prizemlju s početkom u 19,00 sati

Nazočni članovi Vijeća:
Ramona Antić, Josip Barišić, Antonio Pavlečić, Valko Erdeljac, Sanjica Fresl, Kristijan Frida, Ivana Gucek, Alen David Jeđud, Sandra Kapetanović Bitići, Antonija Lenić, Goran Šikić, Sandra Martinović, Ružica Palijan, Nina Pavlović (dolazi na sjednicu u 19:22 sati), Kristina Prhal Mišić i Ivan Vranković.

Odsutni članovi Vijeća :
Darko Konjiković, Martina Hegedušić i Dejan Primorac.

Ostali nazočni: 
· Mateo Peša, koordinator za rad tijela mjesne samouprave u Područnom odsjeku Jug
· Valentin Kovačević, viši stručni referent za rad tijela mjesne samouprave u Područnom odsjeku Jug
· Ivan Kujundžić, stručni referent za rad tijela mjesne samouprave u Područnom odsjeku Jug

Predsjedava gospodin Valko Erdeljac, potpredsjednik Vijeća sukladno članku 22. Poslovnika o radu Vijeća Gradske četvrti Novi Zagreb – istok.

Potpredsjednik konstatira da je nazočno 15 od ukupno 19 članova Vijeća, što znači da Vijeće može pravovaljano odlučivati, te otvara 16. sjednicu Vijeća Gradske četvrti.

Potpredsjednik Vijeća daje Zapisnik 15. sjednice na verifikaciju.

Vijeće većinom glasova od 13 ZA (Ramona Antić, Josip Barišić, Valko Erdeljac, Sanjica  Fresl, Ivana Gucek, Alen David Jeđud, Sandra Kapetanović Bitići, Antonija Lenić, Goran Šikić, Sandra Martinović, Ružica Palijan, Kristina Prhal Mišić i Ivan Vranković) i 2 PROTIV (Antonio Pavlečić i Kristijan Frida) prihvaća tekst Zapisnika 15. sjednice Vijeća, bez izmjena.

Potpredsjednik Vijeća predlaže dopunu dnevnog reda točkom: „Prijedlog Zaključka o davanju inicijative za razvoj sportsko-rekreacijskog centra na području Mjesnog odbora Jakuševec“.

Vijeće jednoglasno prihvaća dopunu dnevnog reda navedenom točkom.

Vijeće potom jednoglasno prihvaća dopunjeni dnevni red u cjelini:

DNEVNI  RED

	1. 
	Prijedlog Zaključka o izmjeni Plana komunalnih aktivnosti Gradske četvrti Novi Zagreb – istok u 2026.

	2. 
	Prijedlog Zaključka o davanju mišljenja na Nacrt prijedloga Odluke o izmjeni Odluke o davanju u zakup i na drugo korištenje površina javne namjene - sukladno članku 86. stavku 2. Statuta Grada Zagreba

	3. 
	Zaključak o objedinjenim prijedlozima mjesnih odbora za nabavu i postavu koševa za pseći i sitni komunalni otpad na području Gradske četvrti Novi Zagreb - istok – donošenje zaključka

	4. 
	Prijedlog Zaključka o davanju inicijative za razvoj sportsko-rekreacijskog centra na području Mjesnog odbora Jakuševec

	5. 
	Pitanja, prijedlozi i obavijesti




Ad1. Prijedlog Zaključka o izmjeni Plana komunalnih aktivnosti Gradske četvrti Novi Zagreb – istok u 2026.

Uvodno obrazloženje iznosi Potpredsjednik Vijeća.

U raspravi sudjeluju: Valko Erdeljac i Ružica Palijan.

Vijeće većinom glasova od 13 ZA (Ramona Antić, Josip Barišić, Valko Erdeljac, Sanjica  Fresl, Ivana Gucek, Alen David Jeđud, Sandra Kapetanović Bitići, Antonija Lenić, Goran Šikić, Sandra Martinović, Ružica Palijan, Kristina Prhal Mišić i Ivan Vranković), 2 SUZDRŽANA (Antonio Pavlečić i Kristijan Frida) donosi:

Zaključak o izmjeni Plana komunalnih aktivnosti Gradske četvrti Novi Zagreb – istok u 2026.

(Zaključak se prilaže ovom zapisniku i njegov je sastavni dio.)

Ad2. Prijedlog Zaključka o davanju mišljenja na Nacrt prijedloga Odluke o izmjeni Odluke o davanju u zakup i na drugo korištenje površina javne namjene - sukladno članku 86. stavku 2. Statuta Grada Zagreba

/Članica Vijeća Nina Pavlović dolazi na sjednicu u 19:22 sati/

Uvodno obrazloženje iznosi Potpredsjednik Vijeća.

U raspravi sudjeluju: Antonio Pavlečić, Valko Erdeljac, Ivana Gucek i Ružica Palijan.

Vijeće većinom glasova od 14 ZA (Ramona Antić, Josip Barišić, Valko Erdeljac, Sanjica  Fresl, Ivana Gucek, Alen David Jeđud, Sandra Kapetanović Bitići, Antonija Lenić, Goran Šikić, Sandra Martinović, Ružica Palijan, Nina Pavlović, Kristina Prhal Mišić i Ivan Vranković), 2 SUZDRŽANA (Antonio Pavlečić i Kristijan Frida) donosi:

Zaključak o davanju mišljenja na Nacrt prijedloga Odluke o izmjeni Odluke o davanju u zakup i na drugo korištenje površina javne namjene - sukladno članku 86. stavku 2. Statuta Grada Zagreba

(Zaključak se prilaže ovom zapisniku i njegov je sastavni dio.)

Ad3. Zaključak o objedinjenim prijedlozima mjesnih odbora za nabavu i postavu koševa za pseći i sitni komunalni otpad na području Gradske četvrti Novi Zagreb - istok – donošenje zaključka

Uvodno obrazloženje iznosi Potpredsjednik Vijeća.

Vijeće jednoglasno donosi:

Zaključak o objedinjenim prijedlozima mjesnih odbora za nabavu i postavu koševa za pseći i sitni komunalni otpad na području Gradske četvrti Novi Zagreb - istok

(Zaključak se prilaže ovom zapisniku i njegov je sastavni dio.)

Ad4. Prijedlog Zaključka o davanju inicijative za razvoj sportsko-rekreacijskog centra na području Mjesnog odbora Jakuševec

Potpredsjednik Vijeća Valko Erdeljac daje riječ Kristini Prhal Mišić, članici Vijeća Gradske četvrti Novi Zagreb - istok, radi uvodnog obrazloženja predmetne točke dnevnog reda.

U raspravi sudjeluju: Antonio Pavlečić, Valko Erdeljac, Sandra Kapetanović Bitići, Ružica Palijan i Kristina Prhal Mišić.

Vijeće većinom glasova od 14 ZA (Ramona Antić, Josip Barišić, Valko Erdeljac, Sanjica  Fresl, Ivana Gucek, Alen David Jeđud, Sandra Kapetanović Bitići, Antonija Lenić, Goran Šikić, Sandra Martinović, Ružica Palijan, Nina Pavlović, Kristina Prhal Mišić i Ivan Vranković), 2 SUZDRŽANA (Antonio Pavlečić i Kristijan Frida) donosi

Zaključak o davanju inicijative za razvoj sportsko-rekreacijskog centra na području Mjesnog odbora Jakuševec

(Zaključak se prilaže ovom zapisniku i njegov je sastavni dio.)

Ad5. Pitanja, prijedlozi i obavijesti

Potpredsjednik obavještava članove Vijeća o: 

· održanoj 4. koordinaciji gradonačelnika, predsjednika Gradske skupštine i predsjednika vijeća gradskih četvrti te ukratko informira članove Vijeća o aktualnostima








Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Alen David Jeđud
	Traži informaciju o statusu tehničkog pregleda Sarajevske ceste te o daljnjim koracima i planiranim rokovima za njezino puštanje u punu prometnu funkciju, uključujući uspostavu tramvajskog prometa predmetnom dionicom.

Također, upozorava na učestalu vožnju električnih romobila neprimjerenim brzinama kroz središnji Park Travno, osobito u večernjim satima. Ističe da se romobili kreću pješačkim stazama velikim brzinama, čime se ugrožava sigurnost pješaka, djece i ostalih korisnika javne površine.

	Sandra Kapetanović Bitići
	Ističe kako je, nakon njezina prijedloga iznesenog na prethodnoj sjednici, provedeno obilježavanje dijela pješačkih prijelaza, no radovi nisu dovršeni na svim predloženim lokacijama. Stoga predlaže ponovno upućivanje zahtjeva Podružnici Zagrebačke ceste  radi dovršetka iscrtavanja preostalih pješačkih prijelaza.

Nadalje, podsjeća na ranije doneseni Zaključak Vijeća vezan uz prometnu problematiku na pješačko-biciklističkoj stazi na dionici Sajmišna cesta – Ulica Damira Tomljanovića Gavrana, kojim je zatraženo održavanje terenskog očevida, izrada stručnog mišljenja te prijedlog odgovarajućeg prometnog rješenja. Traži informaciju o dosadašnjem postupanju po navedenom Zaključku.

	Antonio Pavlečić
	Ponovno traži dostavu projektne dokumentacije vezane uz postavljanje podiznih stupića na području Mjesnog odbora Sloboština, obzirom na to da do održavanja 16. sjednice nije zaprimio traženu dokumentaciju, unatoč zahtjevu koji je uputio na prethodnoj sjednici Vijeća.

	Ivan Vranković
	Informira članove Vijeća da je, prema dostupnim informacijama, početak radova na uređenju Tržnice Utrina planiran tijekom 2027. godine, dok se završetak radova očekuje tijekom 2028. godine.

	Ivana Gucek
	Pozdravlja najavljenu zamjenu velike penjalice na Bundeku, ali ističe kako na području Bundeka i dalje postoji niz neriješenih pitanja i problema vezanih uz održavanje i uređenje prostora, a koje je u nadležnosti Ustanove Upravljanje sportskim objektima.



Sjednica je završila u 19:50 sati.

KLASA: 024-08/25-002/159
URBROJ: 251-13-11-2/002-25-3
Zagreb, 29. rujna 2026.

Zapisnik sastavio:
Valentin Kovačević.

Predsjednik
Vijeća Gradske četvrti 
Novi Zagreb - istok

Darko Konjiković

u z.

Valko Erdeljac

Potpredsjednik
Vijeća Gradske četvrti 
Novi Zagreb - istok



























Točka1. 

	              Na temelju članka 79. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Gradske četvrti Novi Zagreb - istok, na 16. sjednici, 29. rujna 2026., donijelo je

	 
	 
	 
	 
	 
	 

	Z A K L J U Č A K 
o izmjeni Plana komunalnih aktivnosti 
Gradske četvrti Novi Zagreb - istok u 2026.

	
	

	
	

	 
	 
	 
	 
	 
	 
	

	Članak 1.
	

	         U Planu komunalnih aktivnosti Gradske četvrti Novi Zagreb - istok u 2026. (Službeni glasnik Grada Zagreba 1/26, 5/26, 15/26 i 24/26) članak 2. mijenja se i glasi:  
	

	 
	 
	 
	 
	 
	 
	

	             "Planirana sredstva za poslove i radove iz članka 1. u Gradskoj četvrti, u ukupnom iznosu od 1.946.000,00 eura, raspoređuju se za sljedeće aktivnosti:
	

	 
	 
	 
	 
	 
	 
	

	REDNI BROJ
	VRSTA AKCIJA
	IZVOR FINANCIRANJA
	VRIJEDNOST 
U EURIMA
	

	I.
	GRADNJA KOMUNALNE INFRASTRUKTURE
	OPĆI PRIHODI I PRIMICI
	28.890,00
	

	II.
	ODRŽAVANJE KOMUNALNE INFRASTRUKTURE
	KOMUNALNA NAKNADA, OPĆI PRIHODI I PRIMICI
	1.900.440,00
	

	III.
	GRADNJA OSTALE INFRASTRUKTURE
	OPĆI PRIHODI I PRIMICI
	0,00
	

	IV.
	ODRŽAVANJE OSTALE INFRASTRUKTURE
	OPĆI PRIHODI I PRIMICI
	16.670,00
	

	UKUPNO
	1.946.000,00
	

	 
	 
	 
	 
	 
	"
	

	             U poglavlju I. GRADNJA KOMUNALNE INFRASTRUKTURE, točka 2. IGRALIŠTA I ZELENE POVRŠINE, mijenja se i glasi:
	

	 
	 
	 
	 
	 
	 
	

	"2. IGRALIŠTA I ZELENE POVRŠINE
	 
	

	2.1. NOVE AKCIJE U 2026.
	 
	

	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA
	

	1. 
	k.č. 433/1 k.o. Zaprudski otok, sjeverno od dječjeg igrališta u Stonskoj
	Središće
	izrada projektne dokumentacije za izgradnju dječjeg igrališta
	9.250,00
	

	 
	 
	 
	UKUPNO
	9.250,00
	

	 
	 
	 
	 
	 
	"
	



	             U poglavlju II. ODRŽAVANJE KOMUNALNE INFRASTRUKTURE, točka 2. IGRALIŠTA I ZELENE POVRŠINE, mijenja se i glasi:

	 
	 
	 
	 
	 
	 

	"2. IGRALIŠTA I ZELENE POVRŠINE
	 

	2.1. NOVE AKCIJE U 2026.
	 

	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST 
U EURIMA

	1.
	Pješačko - biciklistička staza uz Aveniju Većeslava Holjevca, k.č. 4972 i 4973, obje k.o. Odra
	Buzin
	izrada glavnog projekta uređenja pješačko -biciklističke staze
	13.750,00

	2.
	Buzinski prilaz kbr. 17
	Buzin
	postavljanje oglasne ploče
	1.265,00

	3.
	Park Pijovčina
	Buzin
	zamjena klupa i stolova
	12.210,00

	4.
	k.č.br. 1353/1, k.o. Zaprudski otok
	Dugave
	izrada krajobraznog elaborata za uređivanje dječjeg igrališta i proširenja parkovne zone
	4.375,00

	5.
	MO Dugave, razne lokacije
	Dugave
	postavljanje klupa i stolova
	11.495,00

	6.
	Albinijeva - Sarajevska
	Dugave
	izrada staze
	2.740,00

	7.
	k.č. 2381/1, k.o. Zaprudski otok
	Dugave
	izrada glavnog projekta za novu rekreacijsku zonu
	11.250,00

	8.
	Ulica sv. Mateja 93
	Dugave
	obnova kulir ploča
	9.365,00

	9.
	OŠ Dugave, Školski prilaz 7
	Dugave
	zamjena stola za stolni tenis
	3.700,00

	10.
	Ulica sv. Mateja 52, iza zgrade
	Dugave
	izrada staze
	12.305,00

	11.
	Ulica sv. Mateja 93
	Dugave
	opločenje ispod seta za sjedenje
	1.565,00

	12.
	Staro sajmište - Matunova, k.č. 1874 k.o. Zaprudski otok
	Hrelić
	III. faza uređenja parka prema projektnoj dokumentaciji
	184.790,00

	13.
	k.č. 324/1 i dio 328/1, obje k.o. Jakuševec
	Jakuševec
	izrada projektne dokumentacije za uređivanje javno zelene površine
	11.570,00

	14.
	Ulica Karela Zahradnika, k.č. 1688/1 k.o. Zaprudski otok, kod DV Tratinčica
	Sloboština
	uređivanje dječjeg igrališta
	17.270,00

	15.
	Ulica Mije Šiloboda Bolšića,         k.č. 1731/7 k.o. Zaprudski otok
	Sloboština
	uređivanje staze
	3.220,00

	16.
	Ulica Mije Šiloboda Bolšića, k.č. 1425/1 k.o. Zaprudski otok
	Sloboština
	uređivanje staze
	6.375,00

	17.
	Ulica Mije Šiloboda Bolšića kbr. 17-25, k.č. 1745/1 k.o. Zaprudski otok
	Sloboština
	izrada krajobraznog elaborata za uređivanje dječjeg igrališta
	2.500,00

	18.
	Ulica Karela Zahradnika kbr. 12 – 16, k.č. 1688/8 k.o. Zaprudski otok
	Sloboština
	postava tobogana
	10.410,00

	19.
	Ulica Karela Zahradnika kod kbr. 25, sjeverno od stambene zgrade
	Sloboština
	izrada staze
	1.210,00

	20.
	Ostrogovićeva ulica, k.č. 798/1 k.o. Zaprudski otok
	Sopot
	uređivanje dječjeg igrališta prema projektnoj dokumentaciji
	159.715,00

	21.
	k.č. 798/1 k.o. Zaprudski otok, sjeverno od igrališta u Ulici Milovana Kovačevića
	Sopot
	obnova pješačkih staza
	56.900,00

	22.
	Stonska ulica
	Središće
	izrada krajobraznog elaborata za rekonstrukciju dječjeg igrališta
	3.750,00

	23.
	Sjeverno od Ulice Brune Bušića kbr. 42
	Središće
	izrada krajobraznog elaborata za rekonstrukciju dječjeg igrališta
	3.125,00

	24.
	Ulica Božidara Magovca, kod DV Travno, k.č. 1372/30, k.o. Zaprudski otok
	Travno
	uređivanje opločenja
	26.800,00

	25.
	Maretićeva ulica
	Utrine 
	postavljanje novih dječjih sprava (ljuljačka za djecu u kolicima i podni trampolin za skakanje) te izrada nove staze
	43.190,00

	26.
	Ivšićev prilaz, k.č. 710/1 k.o. Zaprudski otok
	Utrine 
	postavljanje nove dječje sprave (dvosjedna ljuljačka)
	13.245,00

	27.
	Marjanovićev prilaz 
	Utrine
	proširenje pješačke staze prema projektnoj dokumentaciji
	53.000,00

	28.
	Lojenov prilaz kbr. 8 – 10
	Zapruđe
	uređivanje dječjeg igrališta prema projektnoj dokumentaciji
	128.255,00

	29.
	Balokovićeva ulica kbr. 51 prema Baburičinoj ulici, sa istočne i zapadne stane trafostanice
	Zapruđe
	izrada pješačke staze
	12.560,00



	30.
	Adamičeva ulica, kod Studenca
	Zapruđe
	zamjena oglasne ploče
	1.310,00

	31.
	Trumbičeva ulica kod Studenca
	Zapruđe
	postava oglasne ploče
	1.265,00

	32.
	Balokovićeva ulica kbr. 51 - Baburičina kbr. 2-10
	Zapruđe
	uređivanje dječjeg igrališta prema projektnoj dokumentaciji
	79.970,00

	33.
	Marjanovićev prilaz - Barčev trg
	Utrine
	asfaltiranje staze
	10.460,00

	34.
	Gradska četvrt Novi Zagreb-istok
	GČ Novi Zagreb - istok
	izrada troškovnika 
	4.925,00

	35.
	 
	 
	nadzor
	1.050,00

	 
	 
	 
	UKUPNO
	920.885,00

	 
	 
	 
	 
	 
	"

	 
	 
	 
	 
	 
	 

	             U poglavlju IV. ODRŽAVANJE OSTALE INFRASTRUKTURE, točka 1. DRUGI JAVNI OBJEKTI I POVRŠINE, mijenja se i glasi:

	 
	 
	 
	 
	 
	 

	"1. DRUGI JAVNI OBJEKTI I POVRŠINE
	 

	1.1. NOVE AKCIJE U 2026.
	 

	REDNI BROJ
	LOKACIJA - OBJEKT
	MJESNI ODBOR
	OPIS AKTIVNOSTI
	VRIJEDNOST U EURIMA

	1.
	GČ Novi Zagreb - istok
	GČ Novi Zagreb - istok
	božićno i novogodišnje ukrašavanje
	16.670,00

	 
	 
	 
	UKUPNO
	16.670,00

	 
	 
	 
	 
	 
	"

	 
	 
	 
	 
	 
	 

	Članak 2.

	             Ovaj će plan biti objavljen u Službenom glasniku Grada Zagreba.

	 
	 
	 
	 
	 
	 

	KLASA: 024-08/26-002/225
	 
	 
	 
	 

	URBROJ: 251-13-11-2/002-26-4
	 
	 
	 
	 

	Zagreb, 29. rujna 2026.
	 
	 
	 
	 












Predsjednik
Vijeća Gradske četvrti 
Novi Zagreb - istok

Darko Konjiković

u z.

Valko Erdeljac

Potpredsjednik
Vijeća Gradske četvrti 
Novi Zagreb - istok


































Točka2. 

Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Gradske četvrti Novi Zagreb - istok, na 16. sjednici, 29. rujna 2026., donijelo je

Z A K L J U Č A K
 o davanju mišljenja na Nacrt prijedloga Odluke o izmjeni Odluke o davanju u zakup i na drugo korištenje površina javne namjene 
1. Vijeće Gradske četvrti Novi Zagreb – istok daje pozitivno mišljenje na Nacrt prijedloga Odluke o izmjeni Odluke o davanju u zakup i na drugo korištenje površina javne namjene sukladno članku 86. stavku 2. Statuta Grada Zagreba.

2. Ovaj Zaključak dostavlja se Stručnoj službi Gradske uprave (KLASA: 024-08/26-02/1, URBROJ: 251-01-12-26-16).

KLASA: 024-08/26-002/225
URBROJ: 251-13-11-9/002-26-5
Zagreb, 29. rujna 2026.

Predsjednik
Vijeća Gradske četvrti 
Novi Zagreb - istok

Darko Konjiković

u z.

Valko Erdeljac

Potpredsjednik
Vijeća Gradske četvrti 
Novi Zagreb - istok










Točka3. 

Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Gradske četvrti Novi Zagreb - istok, na 16. sjednici, 29. rujna 2026., donijelo je

ZAKLJUČAK
o objedinjenim prijedlozima mjesnih odbora za nabavu i postavu dodatnih koševa za pseći i sitni komunalni otpad na području Gradske četvrti Novi Zagreb – istok

1. Vijeće Gradske četvrti Novi Zagreb – istok razmotrilo je objedinjene prijedloge vijeća mjesnih odbora za nabavu i postavu dodatnih koševa za pseći i sitni komunalni otpad na području Gradske četvrti Novi Zagreb – istok.

2. Temeljem zaprimljenih zahtjeva građana, prijedloga vijeća mjesnih odbora te uočenog stanja na terenu, Vijeće je utvrdilo dodatnu potrebu za postavom koševa za pseći i sitni komunalni otpad na pojedinim frekventnim lokacijama, osobito na javno-prometnim i javno-zelenim površinama koje svakodnevno koristi veći broj građana.

3. Vijeće smatra da je postava dodatnih koševa na niže utvrđenim lokacijama opravdana radi povećanja dostupnosti komunalne opreme, održavanja urednosti i čistoće javnih površina, smanjenja nepropisnog odlaganja sitnog otpada i psećeg izmeta te općenito podizanja komunalnog standarda i kvalitete korištenja javnih prostora.

4. Slijedom navedenog, Vijeće predlaže nabavu i postavu dodatnih koševa za pseći i sitni komunalni otpad prema sljedećim količinama i lokacijama:

Koševi za sitni komunalni otpad:

MO Sloboština

· Lokacija 1 - Park kod Ulice Karela Zahradnika kod kbr. 2-16 – 2 komada
· Lokacija 2 - križanje Ulice Karela Zahradnika i Avenije Većeslava Holjevca – 1 komad 
· Lokacija 3 - Ulica Milutina Milankovića, križanje s Avenijom Većeslava Holjevca i križanje s Ulicom Karela Zahradnika – 2 komada
· Lokacija 4 - Ulica Vladimira Varićaka kod kbr. 2, staza kod brda – 2 komada
· Lokacija 5 - Ulica Mije Šiloboda Bolšića kbr. 8 - 9, staza uz parking – 1 komad
· Lokacija 6 -  Ulica Vladimira Varićaka kbr. 14 – 16 i uz stazu prema dječjem parku – 2 komada
· Lokacija 7 - Dječji park između Ulice Vladimira Varićaka kbr.  7 i Ulice Mije Šiloboda Bolšića – 2 komada

MO Jakuševec

· Lokacija 1 - Ulica Karla Metikoša kod kbr. 2 kod ulaza u garaže, križanje s Ulicom Milana Mladenovića i križanje sa Sajmišnom cestom u blizini rotora – 4 komada
· Lokacija 2 – Ulica Gata, dječje igralište, k.č. 362/4 k.o. Jakuševec i Tišinska ulica IV. odvojak – 2 komada
· Lokacija 3 - Jakuševečka ulica kod kbr. 76A, nogostup prema crkvi sv. Marka – 1 komad
· Lokacija 4 - križanje Ulice Kamenarka i Ulice sv. Roka, Ulica sv. Roka kod oglasne ploče između kbr. 20-22 i Ulica Kamenarka kod kbr. 28F – 3 komada
· Lokacija 5 – Jakuševečka ulica kod kbr. 3A– 1 komad
· Lokacija 6 - Sarajevska cesta kbr. 25 i 27 u blizini stambenih zgrada - 2 komada
· Lokacija 7 - kod glavnog ulaza u Osnovnu školu Frana Galovića i kod parkirališta uz školu, Jakuševečka ulica kbr. 6 – 2 komada
· Lokacija 8 - Ulica Ede Peročevića – 1 komad
MO Sopot

· Lokacija 1 – ugao Zemljakove ulice (zapadno) – 1 komad
· Lokacija 2 – ugao Zemljakove ulice kbr. 9, uz nogostup Spara prema školi – 1 komad
· Lokacija 3 – ugao, odnosno bočna strana Ostrogovićeve ulice kbr. 14 (južno), prema parku za pse – 1 komad
· Lokacija 4 – ugao nasuprot Turinine ulice kbr. 6 – 1 komad
· Lokacija 5 – Turinina ulica kod kbr. 7 – 1 komad
· Lokacija 6 – stražnja strana Ostrogovićeve ulice kbr. 2 – 1 komad
· Lokacija 7 – nasuprot dječjeg vrtića u Ostrogovićevoj ulici kbr. 9 – 1 komad
· Lokacija 8 – nasuprot Ulice Viktora Kovačića kod kbr. 32 i 34 uz park – 2 komada
· Lokacija 9 – uz stazu u Ulici Viktora Kovačića
· Lokacija 10 – uz klupe za sjedenje na stazi nasuprot Šenove ulice kbr. 9 – 1 komad
· Lokacija 11 – uz klupu za sjedenje nasuprot pekarnice, Ehrlichova ulica između kbr. 3 i 5 – 1 komad
· Lokacija 12 – uz klupu za sjedenje u Ehrlichovoj ulici kod kbr. 9 prema Sparu – 1 komad
· Lokacija 13 – Islandska ulica – 2 komada

MO Središće

· Lokacija 1 – Ulica SR Njemačke (pješački nogostup od Raiffeisen banke do Bundeka) – 3 komada
· Lokacija 2 – nogostup između stambenih zgrada na adresi Ulica Brune Bušića kod kbr. 25 i 27 – 1 komad
· Lokacija 3 – pored sjenice u Ulici Vojina Bakića (pored trgovine Spar) – 1 komad
· Lokacija 4 – na jugozapadnom ulazu u Perivoj Središće – 1 komad

MO Travno

· Lokacija 1	Kopernikova 1				E 460852.45; N 5070400.48 
· Lokacija 2	Kopernikova 16				E 460982.17; N 5070363.81 
· Lokacija 3	Kopernikova 30				E 461098.06; N 5070363.28 
· Lokacija 4	Božidara Magovca 66				E 461278.50; N 5070366.98 
· Lokacija 5	Božidara Magovca 153			E 461263.16; N 5070230.46
· Lokacija 6	Božidara Magovca 52				E 461283.93; N 5070210.84
· Lokacija 7	Božidara Magovca 38				E 461230.75; N 5069995.47
· Lokacija 8	Božidara Magovca 32				E 461161.42; N 5069953.40
· Lokacija 9	Božidara Magovca 107			E 461104.54; N 5070069.03 
· Lokacija 10	Kod pješačkog prijelaza prije DV Travno	E 460694.36; N 5070072.30 
· Lokacija 11	Između DV Travno (BM 10) i boćališta	E 460658.95; N 5070001.88 
· Lokacija 12	Kod zgrade Zrinjevca				E 460566.34; N 5070092.89 
· Lokacija 13	Raskrižje SR Njemačke i Vatikanske	            E 460457.33; N 5069956.37 
· Lokacija 14	Vatikanska, kod staze prema DV Travno	E 460625.08; N 5069953.19 
· Lokacija 15	Raskrižje Ukrajinske i SR Njemačke		E 460428.76; N 5070409.86 
· Lokacija 16	Kod kompleta klupa zapadno od Mamutice	E 460598.09; N 5070153.22 
· Lokacija 17	Božidara Magovca 55				E 460664.77; N 5070185.50
· Lokacija 18	Božidara Magovca 63				E 460666.36; N 5070126.23
· Lokacija 19	Kod križanja ispred Božidara Magovca 47	E 460643.27; N 5070226.02 
· Lokacija 20	Kod križanja Božidara Magovca i Kopernikove                           
  E 460759.84; N 5070385.70

MO Utrine

· Lokacija 1 – pored sjeveroistočnog kuta dvorišta dječjeg vrtića Utrina u Balotinom prilazu, između stambenih zgrada Balotin prilaz kbr. 3 i Marjanovićev prilaz kbr. 6 – 1 komad

MO Veliko Polje

· Lokacija 1 – dječje igralište u Betinskoj ulici – 2 komada
· Lokacija 2 – u blizini klupa za sjedenje duž Velikopoljske ulice – 3 komada i ispred prostorija Vijeća Mjesnog odbora Veliko Polje, Velikopoljska ulica 9g – 2 komada
· Lokacija 3 – duž pješačko-biciklističke staze uz Aveniju Većeslava Holjevca od raskrižja Avenije sa Velikopoljskom ulicom nadalje prema Buzinu – 6 komada


MO Zapruđe
· Lokacija 1 – Ulica Damira Tomljanovića Gavrana, od pješačkog prijelaza na istočnoj strani (preko puta Vučetićevog prilaza kbr. 1) do pješačkog prijelaza na zapadnoj strani – 3 komada
· Lokacija 2 – ispred Dječjeg vrtića Zapruđe u Baburičinoj ulici i Vankinoj ulici – 2 komada
· Lokacija 3 – Meštrovićev trg, sjeverni dio – 3 komada 

Koševi za pseći otpad:

MO Jakuševec
· Lokacija 1 – križanje Ulice sv. Roka i Ulice Kamenarka (kod trafostanice) – 1 komad
· Lokacija 2 - kod ulaza u Osnovnu školu Frana Galovića i kod ulaza na školsko parkiralište, Jakuševečka ulica kbr. 6 – 2 komada

MO Zapruđe
· Lokacija 1 – Vankina ulica kod kbr. 12 u blizini oglasne ploče
· Lokacija 2 – križanje Meštrovićevog trga i Baburičine ulice
· Lokacija 3 - ispred Dječjeg vrtića Zapruđe u Baburičinoj ulici
· Lokacija 4 – Balokovićeva ulica kod kbr. 23
· Lokacija 5 – južno od Meštrovićevog trga kbr. 16

5. 	U prilogu ovog Zaključka su mikrolokacije za postavu predmetnih koševa.

6. 	Ovaj Zaključak dostavlja se Zagrebačkom holdingu d.o.o., Podružnici Čistoća i  Podružnici Zrinjevac te Gradskom uredu za mjesnu samoupravu, promet, komunalne poslove, civilnu zaštitu i sigurnost na daljnje postupanje.

KLASA: 024-08/26-002/225
URBROJ: 251-13-11-2/002-26-6
Zagreb, 29. rujna 2026.

Predsjednik
Vijeća Gradske četvrti 
Novi Zagreb - istok

Darko Konjiković

u z.

Valko Erdeljac

Potpredsjednik
Vijeća Gradske četvrti 
Novi Zagreb - istok


Točka4. 

	Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Gradske četvrti Novi Zagreb – istok, na 16. sjednici, 29. rujna 2026., donijelo je

ZAKLJUČAK
o davanju inicijative za razvoj sportsko-rekreacijskog centra 
na području Mjesnog odbora Jakuševec

1. Vijeće Gradske četvrti Novi Zagreb – istok razmotrilo je prijedlog članice Vijeća Kristine Prhal Mišić vezan uz postojeće stanje i nedostatak površina namijenjenih sportu i rekreaciji na području Mjesnog odbora Jakuševec.

2. Vijeće podsjeća da je na svojoj 45. sjednici, održanoj 23. prosinca 2024. godine, donijelo Zaključak o pokretanju inicijative za uređenje sportskog igrališta na zemljištu u vlasništvu Grada Zagreba, k.č. 2061/2 k.o. Jakuševec (KLASA: 024-08/24-002/301, URBROJ: 251-13-11-9/001-24-6), kojim je od nadležnih gradskih upravnih tijela zatraženo razmatranje mogućnosti uređenja sportskog igrališta na predmetnoj lokaciji. Do dana donošenja ovog Zaključka Vijeće nije zaprimilo službeno očitovanje o mogućnosti realizacije predmetnog zahvata. Imajući u vidu kontinuirani razvoj i povećanje broja stanovnika na području Mjesnog odbora Jakuševec, kao i izraženu potrebu za kvalitetnim sportskim, rekreacijskim i drugim javnim sadržajima, Vijeće smatra potrebnim ovom pitanju pristupiti cjelovitije i dugoročno. 

3. Slijedom navedenog, Vijeće predlaže nadležnim gradskim upravnim tijelima da se u okviru budućih planova, programa i strateških dokumenata razmotri mogućnost razvoja sportsko-rekreacijskog centra, odnosno drugih odgovarajućih sadržaja sportske i rekreacijske namjene na području Mjesnog odbora Jakuševec, uz sagledavanje mogućih lokacija, prostorno-planskih uvjeta, imovinsko-pravnih odnosa i modela njihove realizacije.

4. Vijeće posebno predlaže da se katastarska čestica k.č. 2061/2 k.o. Jakuševec, koja se prema Generalnom urbanističkom planu nalazi u zoni „Z“, dodatno razmotri kao jedna od mogućih lokacija za razvoj sportsko-rekreacijskih sadržaja, odnosno uspostavu sportsko-rekreacijskog centra za potrebe stanovnika Mjesnog odbora Jakuševec.

5. Ovaj Zaključak dostavlja se Gradskom uredu za izgradnju, prostorno uređenje, graditeljstvo i obnovu, Sektoru za uređenje i graditeljstvo, Gradskom uredu za gospodarstvo, ekološku održivost i strategijsko planiranje, Sektoru za strategijsko i prostorno planiranje, Gradskom uredu za obrazovanje, sport i mlade, Sektoru za sport i Zavodu za prostorno uređenje Grada Zagreba na daljnje postupanje.

KLASA: 024-08/26-002/225
URBROJ: 251-13-11-2/002-26-7
Zagreb, 29. rujna 2026.


Predsjednik
Vijeća Gradske četvrti 
Novi Zagreb - istok

Darko Konjiković

u z.

Valko Erdeljac

Potpredsjednik
Vijeća Gradske četvrti 
Novi Zagreb – istok











O B R A Z L O Ž E N J E

	Vijeće Gradske četvrti Novi Zagreb – istok je na svojoj 16. sjednici razmotrilo prijedlog članice Vijeća Kristine Prhal Mišić da se nadležnim gradskim upravnim tijelima uputi inicijativa za razvoj sportsko-rekreacijskog centra na području Mjesnog odbora Jakuševec.

Na području Mjesnog odbora Jakuševec već je dulje vrijeme izražena potreba za kvalitetnim sportsko-rekreacijskim i drugim javnim sadržajima namijenjenima svim dobnim skupinama stanovništva, osobito djeci i mladima, kao i za prostorima za rekreaciju, šetnju, boravak na otvorenom i svakodnevno druženje građana. Vijeće Gradske četvrti Novi Zagreb – istok i Vijeće Mjesnog odbora Jakuševec u više su navrata prema nadležnim tijelima Grada Zagreba upućivali zaključke, dopise i inicijative vezane uz uređenje i razvoj takvih sadržaja.

Prema Popisu stanovništva iz 2021. godine, Mjesni odbor Jakuševec ima 4.324 stanovnika. Istodobno, na području Mjesnog odbora, osobito u njegovu sjevernom dijelu, posljednjih je godina izgrađen veći broj novih stambenih objekata, što je dovelo do daljnjeg povećanja broja stanovnika, među kojima je značajan udio mlađih obitelji s djecom. Postojeći nedostatak sportsko-rekreacijskih i kvalitetno uređenih javnih sadržaja stoga predstavlja sve izraženiji problem jer takva infrastruktura ne prati demografski i prostorni razvoj naselja, što se neposredno odražava na kvalitetu svakodnevnog života njegovih stanovnika.

Dodatno, očekuje se nastavak intenzivnog razvoja ovog područja kroz infrastrukturne i građevinske projekte koji su već u provedbi ili planiranju. Među njima se posebno ističu rekonstrukcija Sarajevske ceste te planirani poslovno-stambeni razvoj na području križanja Ulice Milana Mladenovića i Ulice Karla Metikoša, uz Pevex. Daljnja izgradnja i urbanizacija ovog dijela naselja mogu rezultirati dodatnim povećanjem broja stanovnika i korisnika prostora, a time i još većom potrebom za odgovarajućom društvenom, sportskom i rekreacijskom infrastrukturom.

Dosadašnje pojedinačne inicijative i prijedlozi nisu rezultirali cjelovitim i dugoročnim rješenjem, dok je realizacija pojedinih zahvata dugotrajna ili neizvjesna. Vijeće stoga smatra da je ovom pitanju potrebno pristupiti planski i pravodobno, kako daljnji razvoj i izgradnja naselja ne bi dodatno produbili postojeći manjak sportsko-rekreacijskih i javnih sadržaja.

Razvoj sportsko-rekreacijskog centra na području Mjesnog odbora Jakuševec predstavljao bi cjelovito i dugoročno rješenje kojim bi se stanovnicima osigurao kvalitetan prostor za sport i rekreaciju, boravak na otvorenom, druženje te sadržaje za djecu i mlade. Istodobno bi se unaprijedio standard uređenja naselja i stvorili kvalitetniji uvjeti za svakodnevni život sadašnjih i budućih stanovnika ovog područja.

Slijedom navedenog, Vijeće Gradske četvrti Novi Zagreb – istok donosi predmetni Zaključak te ga upućuje nadležnim gradskim upravnim tijelima na razmatranje, uz prijedlog da se ispitaju prostorne, imovinsko-pravne, urbanističke i financijske mogućnosti za razvoj sportsko-rekreacijskog centra na području Mjesnog odbora Jakuševec.

